קרא לי בשמך (סרט)

קרא לי בשמך (באנגלית: Call Me by Your Name) הוא סרט התבגרות דרמטי-רומנטי להט"בי עטור שבחים, משנת 2017, בבימויו של לוקה גואדנינו, שנכתב על ידי ג'יימס אייבורי, המבוסס על הרומן באותו השם מאת אנדרה אסימן. זהו הסרט השלישי והאחרון ב"טרילוגיית התשוקה של גואדנינו", וקדמו לו "אני אהבה" (2009) ו"גלים גבוהים" (2015). עלילת הסרט מתרחשת בצפון איטליה בשנת 1983, ומתארת את היחסים הרומנטיים בין אליו פרלמן (טימותי שאלאמה) בן ה-17 המתגורר באיטליה, לבין עוזרו האמריקאי של אביו, אוליבר (ארמי האמר). בסרט מככבים גם מייקל סטולברג, אמירה קאסאר, אסתר גארל, וויקטואר דו בויז. העבודה על הסרט החלה בשנת 2007, כאשר המפיקים פיטר ספירס והווארד רוזנמן רכשו את הזכויות לרומן של אסימן. ג'יימס אייבורי נבחר להיות במאי הסרט, אבל בסופו של דבר היה התסריטאי והמפיק. לוקה גואדנינו, שבמקור הצטרף להפקה כיועץ, הפך לבמאי הסרט ב-2016. הסרט מומן באמצעות מגוון מקורות בינלאומיים. הצילומים נערכו בעיקר בקרמה שבאיטליה, במאי ויוני של 2016. הצלם התאילנדי סיימבו מוקדיפרום צילם את הסרט על פילם 35 מ"מ. עוד לפני הבכורה העולמית של הסרט בפסטיבל הסרטים של סאנדנס ב-22 בינואר 2017, זכויות ההפצה של הסרט נרכשו על ידי Sony Pictures Classics. הוא שוחרר בבריטניה ב-27 באוקטובר 2017, ובארצות הברית ב-24 בנובמבר 2017. הסרט זכה לשבחים פה אחד, עם שבחים מיוחדים שניתנו לבימוי, לתסריט, למוזיקה ולמשחק, והוא נבחר על ידי National Board of Review ומכון הסרטים האמריקאי כאחד מעשרת הסרטים המובילים שלהם השנה. הסרט קיבל ארבע מועמדויות בטקס פרסי האוסקר ה-90, כולל הסרט הטוב ביותר והשחקן הטוב ביותר (עבור טימותי שאלאמה, בן ה-22, המועמד השלישי הצעיר ביותר בקטגוריה (אנ')), וזכייה בתסריט המעובד הטוב ביותר. בטקס פרסי גלובוס הזהב ה-75 הסרט היה מועמד לפרסי הסרט הטוב ביותר, השחקן הטוב ביותר (טימותי שאלאמה) ושחקן המשנה הטוב ביותר (ארמי האמר). בטקס פרסי גילדת שחקני המסך ה-24 שאלאמה היה מועמד לפרס השחקן הראשי הטוב ביותר. אליו פרלמן (טימותי שאלאמה), נער יהודי-איטלקי בן שבע-עשרה, מתגורר בכפר איטלקי עם הוריו. אביו, פרופסור לארכאולוגיה, מזמין סטודנט יהודי-אמריקאי, אוליבר (ארמי האמר), להתארח בבית המשפחה במהלך קיץ 1983 ולעזור לו בעבודתו האקדמית. אליו מוצא מעט במשותף עם אוליבר, אך השניים מתחילים לבלות זמן רב זה עם זה, ואליו מוצא את עצמו נמשך יותר ויותר לאוליבר. אליו מתוודה בפני אוליבר בדבר רגשותיו כלפיו, אך אוליבר משיב לו, בעדינות, שהוא לא צריך לפעול על פיהם. כאשר השניים הולכים יום אחד לשחות יחד, אליו מנשק את אוליבר על השפתיים. אוליבר מנשק את אליו בחזרה, אך מסרב להמשיך מעבר לכך. לאחר מספר ימים של נתק, השניים כותבים אחד לשני שהם רוצים להיפגש ובשעה שתים עשרה בלילה הם נפגשים שוב, הרגשות צפים בפניהם והם עושים אהבה בפעם הראשונה. אליו ואוליבר ממשיכים להתקרב זה לזה וממשיכים את הקשר ביניהם ומקיימים יחסי מין לעיתים קרובות תוך שמירה בסוד על מערכת היחסים ביניהם. הם הופכים להיות אינטימיים יותר ויותר זה עם זה, הן מבחינה פיזית והן מבחינה נפשית. האהבה שלהם נבנית ומתחזקת במהלך הזמן, ואחר כך השניים מבינים שהייתה ביניהם אהבה חזקה עוד מהרגע הראשון שהם פחדו להודות בה. עם תום השהות של אוליבר באיטליה, בני הזוג מוצאים את עצמם נתקלים בחוסר ודאות ובגעגועים אחד לשני. הוריו של אליו, מודעים לקשר בין השניים ותומכים בו, ממליצים שיצאו יחד לברגמו לפני שאוליבר יחזור לאמריקה. השניים מבלים שלושה ימים רומנטיים ביחד בהם הם מאוהבים מתמיד, אחר כך אוליבר עוזב, ואליו שבור הלב חוזר הביתה. אביו של אליו, שמבחין במצוקתו, מספר לו שהיה מודע לרומן שלו עם אוליבר ומייעץ לאליו למצוא תענוג באבל, שכן האהבה האמיתית, כמו זו שאליו ואוליבר חלקו, היא נדירה ומיוחדת. בחנוכה, אליו מקבל שיחת טלפון מאוליבר. אליו שמח לשמוע את קולו של אוליבר והם מספרים זה לזה שהם התגעגעו מאוד האחד לשני. באמצע השיחה אוליבר מבשר לאליו ולמשפחתו שהוא עומד להתחתן. אחרי שיחת הטלפון, אליו שבור הלב מתיישב ליד האח, נסער, כאוב ובוכה, בעוד הוריו וצוות הבית מכינים ארוחת ערב חגיגית לכבוד חנוכה. מדיה וקבצים בנושא קרא לי בשמך בוויקישיתוף אתר האינטרנט הרשמי של קרא לי בשמך (באנגלית) קרא לי בשמך, ברשת החברתית פייסבוק קרא לי בשמך, ברשת החברתית אקס (טוויטר) קרא לי בשמך, ברשת החברתית אינסטגרם "קרא לי בשמך", במסד הנתונים הקולנועיים IMDb (באנגלית) "קרא לי בשמך", באתר נטפליקס "קרא לי בשמך", באתר AllMovie (באנגלית) "קרא לי בשמך", באתר Rotten Tomatoes (באנגלית) "קרא לי בשמך", באתר Metacritic (באנגלית) "קרא לי בשמך", תסריט הסרט באתר Scripts.com (באנגלית) "קרא לי בשמך", במסד הנתונים הקולנועיים KinoPoisk (ברוסית) ביקורות אורי קליין, הסרט שבו אהבה בין גברים היא הדבר הכי טבעי בעולם, באתר הארץ, 24 בינואר 2018 אבנר שביט‏, אהבה, יהדות, עירום ואפרסקים: ריאיון עם כוכבי "קרא לי בשמך", באתר וואלה, 25 בינואר 2018 תומר קמרלינג, ‏אל תקרא לי, באתר ‏מאקו‏, 25 בינואר 2018 מאיר שניצר, ‏"קרא לי בשמך": תחושת קיטש כבדה מלווה את סיפור האהבה החד מיני, באתר מעריב אונליין, 26 בינואר 2018 יעל שוב, "קרא לי בשמך": לא עוד סרט טראגי על הומואים(הקישור אינו פעיל), באתר Time Out ישראל, 25 בינואר 2018 עופרה עופר אורן, "קרא לי בשמך": האם יש לציבור זכות לא לדעת, בבלוג "סופרת ספרים", 6 באפריל 2018 "Call Me by Your Name (2017)". British Board of Film Classification. נבדק ב-4 בנובמבר 2017. {{cite web}}: (עזרה) "Berlin Film Festival 2017 Program by Memento Films" (PDF). Memento Films International. אורכב מ-המקור (PDF) ב-2017-12-08. נבדק ב-1 בדצמבר 2017. {{cite web}}: (עזרה) Abramovitch, Seth (20 בנובמבר 2017). "Armie Hammer on His Steamy New Movie, a Charmed Upbringing and Oscar's 'Double Standards'". The Hollywood Reporter. נבדק ב-20 בנובמבר 2017. {{cite web}}: (עזרה) "Call Me by Your Name (2017)". The Numbers. נבדק ב-19 בדצמבר 2017. {{cite web}}: (עזרה)